Ишембай нефть ятҡылығы 1932 йылдан сәнәғәт өсөн нефть бирә башлай. Бына республикалағы иң тәүге нефть эшкәртеү заводы төҙөлә. Бөйөк Ватан һуғышы башланғас, республикаға Әзербайжандан Баҡы нефть ситтән тороп уҡыу институты, бер төркөм белгестәр эвакуациялана. Фронтта хәлдәр ҡатмарлы булыу сәбәпле, 1942 йылда Төньяҡ Кавказ һәм Әзербайжандан предприятиелар һәм белгестәрҙе эвакуациялау дауам итә. Башҡортостанға Баҡынан 703, Грозныйҙан — 264, Майкоптан — 91 эшсе һәм белгес килә. 1942 йылда уҡ «Башнефтекомбинат» башҡарған разведка быраулау эштәре буйынса Советтар Союзында иң алда бара, ул хатта Әзербайжанды ла уҙып китә. Бөтә Волга-Урал буйы төбәгендә нефть разведкалау эше киң йәйелдерелә.